CELEX: 32008D0351
Language: mt
Date: 2008-04-28 00:00:00
Title: 2008/351/KE: Deċiżjoni tal-Kummissjoni tat- 28 ta’ April 2008 li temenda d-Deċiżjoni 2000/57/KE b'rigward avvenimenti li għandhom jiġu rrapportati fi ħdan sistema ta’ twissija u tweġiba bikrija għall-prevenzjoni u l-kontroll ta’ mard li jittieħed (notifikata taħt id-dokument numru C(2008) 1574) Test b’relevanza għaż-ŻEE

1.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 117/40
            
         DEĊIŻJONI TAL-KUMMISSJONI
   tat-28 ta’ April 2008
   li temenda d-Deċiżjoni 2000/57/KE b'rigward avvenimenti li għandhom jiġu rrapportati fi ħdan sistema ta’ twissija u tweġiba bikrija għall-prevenzjoni u l-kontroll ta’ mard li jittieħed
   (notifikata taħt id-dokument numru C(2008) 1574)
   (Test b’relevanza għaż-ŻEE)
   (2008/351/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni Nru 2119/98/KE tal-Parlament Ewropew u tal-Kunsill ta’ l-24 ta’ Settembru 1998 dwar l-istabbiliment ta’ netwerk għas-sorveljanza epidemoloġika u kontroll ta’ mard li jinxtered fil-Komunità (1), u b’mod partikolari Artikoli 1 u 7 tagħha,
   Billi:
   
               (1)
            
            
               L-Anness I tad-Deċiżjoni 2000/57/KE tat-22 ta’ Diċembru 1999 dwar is-sistema ta’ twissija u tweġiba bikrija għall-prevenzjoni u l-kontroll ta’ mard li jittieħed skond id-Deċiżjoni Nru 2119/98/KE tal-Parlament Ewropew u tal-Kunsill (2) jistipula ġrajjiet li għandhom jiġu rrapportati mill-awtoritajiet tas-saħħa kompetenti pubbliċi ta’ kull Stat Membru fi ħdan dik is-sistema.
            
         
               (2)
            
            
               Is-sistema ta’ twissija u tweġiba bikrija tan-netwerk Komunitarju għandha tiġi riżervata għal dawk il-ġrajjiet definiti fl-Anness I tad-Deċiżjoni 2000/96/KE (3), jew mard ieħor li jittieħed skond l-Artikolu 7 ta’ dik id-Deċiżjoni, li, weħidhom jew f’assoċjazzjoni ma’ grajjiet oħra simili, għandhom jew jista’ jkollhom il-potenzjal li jsiru theddid għas-saħħa pubblika.
            
         
               (3)
            
            
               Fil-konklużjonijiet tiegħu tat-30 ta’ Novembru u l-1 ta’ Diċembru 2006, il-Kunsill ta’ l-Unjoni Ewropea qies li l-Organizzazzjoni Dinjija tas-Saħħa u n-netwerk Komunitarju skond id-Deċiżjoni Nru 2119.98.KR għandha tiġi mtarfa dwar l-emerġenzi potenzjali tas-saħħa pubblika ta’ tħassib internazzjonali fl-istess ħin bħan-netwerk Komunitarju, biex jiġi evitat kwalunkwe dewmien.
            
         
               (4)
            
            
               Skond ir-Regolamenti Internazzjonali tas-Saħħa (2005) li daħlu fis-seħħ fil-15 ta’ Ġunju 2007, l-awtoritajiet kompetenti ta’ l-Istati Membri għandhom jgħarrfu jew jikkonsultaw l-Organizzazzjoni Dinjija tas-Saħħa dwar ċerti ġrajjiet pubbliċi tas-saħħa, b’mod partikolari dawk li jistgħu jkunu ta’ emerġenza tas-saħħa pubblika ta’ tħassib internazzjonali, kif ukoll dwar kwalunkwe miżura tas-saħħa implimentata bħala rispons għal dawk il-ġrajjiet.
            
         
               (5)
            
            
               Dawn l-avviżi u konsultazzjonijiet rigward il-mard li jittieħd skond l-Anness tad-Deċiżjoni Nru 2119/98/KE għandhom jiġu mtarfa permezz tas-sistema ta’ twissija u tweġiba bikrija stabbilita mid-Deċiżjoni 2000/57/KR fl-istess ħin bħal lill-Organizzazzjoni Dinjija tas-Saħħa, biex jiġi żgurat li l-Kummissjoni u l-Istati Membri l-oħra jkunu infurmati mill-aktar fis.
            
         
               (6)
            
            
               L-Anness I tad-Deċiżjoni 2000/57/KE għandu għalhekk jiġi emendat.
            
         
               (7)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat stabbilit mill-Artikolu 7 tad-Deċiżjoni Nru 2119/98/KE,
            
         ADDOTTAT DIN ID-DEĊIŻJONI:
   Artikolu 1
   L-Anness I tad-Deċiżjoni 2000/57/KE hu emendat skond l-Anness għal din id-Deċiżjoni.
   Artikolu 2
   Din id-Deċiżjoni għandha tapplika mill-1 ta’ Mejju 2008.
   Artikolu 3
   Din id-Deċizjoni hija indirizzata lill-Istati Membri.
   
      Magħmula fi Brussell, 28 ta’ April 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  GU L 268, 3.10.1998, p. 1. Id-Deċiżjoni kif emendata l-aħħar mid-Deċiżjoni tal-Kummissjoni 2007/875/KE (ĠU L 344, 28.12.2007, p. 48).
   
      (2)  ĠU L 21, 26.1.2000, p. 32.
   
      (3)  ĠU L 28, 3.2.2000, p. 50. Id-Deċiżjoni kif emendat l-aħħar mid-Deċiżjoni 2007/875/KE.
   
      ANNESS
      Fl-Anness I għad-Direttiva 2000/57/KE, il-punt 5 li ġej huwa miżjud:
      
         
                     “5.
                  
                  
                     Manifestazzjoni ta’ marda jew okkorrenza li toħloq potenzjal għal marda skond l-Artikolu 1 tar-Regolamenti Internazzjonali tas-Saħħa (2005) li hi marda li tittieħed għandha tiġi mtarfa lill-Organizzazzjoni Dinjija tas-Saħħa skond l-Artikolu 6 tar-Regolamenti Internazzjonali tas-Saħħa (2005).”